రిలయన్స్‌, సిప్లా ఒత్తిడి
 
ముంబై అక్టోబరు 21: బెంచ్‌మార్క్‌ స్టాక్‌మార్కెట్లు దెబ్బతిన్నాయి. నిఫ్టీ 8700స్థాయి దిగువనముగిసింది. రిల యన్స్‌, సిప్లాకంపెనీలు సుమారు రెండుశాతం దిగజారాయి. మార్కెట్లలో సెన్సెక్స్‌లోని మిడ్‌క్యాప్‌, స్మాల్‌క్యాప్‌సూచీలు మాత్రం 0.1 నుంచి 0.3శాతం పెరిగాయి. ఆర్థికరంగంలో ఎక్కువ లాభాలస్వీకరణకు ఆసక్తిచూపించి అమ్మ కాలు పెరగడంతో ఎంపికచేసిన ఐటి, ఎఫ్‌ఎంసిజి రంగాల్లో ఒత్తిడి పెరిగింది. సెన్సెక్స్‌28,077 స్థాయివద్ద స్థిరపడింది. 52 పాయింట్లు నష్టపోయింది. నిఫ్టీసూచి ఆరుపాయింట్లు క్షీణించి 8693వద్దకు చేరింది. డాలర్‌తో రూపాయిమారకం విలువలు 66.87 రూపాయలుగా చెలామణీ అయింది. దిగుమతి దారుల నుంచి అమెరికన్‌ కరెన్సీకి ఎక్కువ డిమాండ్‌ పలకడమే ఇందుకుకీలకం. యూరోపి యన్‌ మార్కెట్లు గరిష్టంగా పెరిగాయి. విలీనాలు, కొనుగోళ్లు ఎక్కువ జరిగాయని అంచనా. అమెరికా డాలర్‌ పటిష్టంగా ఉండటం, కార్పొరేట్‌ ఫలితాలు షేర్ల మార్కెట్లకు ఊతం ఇచ్చాయన్నది నిపుణుల అంచనా. యూరోపియన్‌ సెంట్రల్‌బ్యాంకు పాలసీ రేట్లను స్థిరంగానే కొనసాగించింది. బ్యాంకు అధ్యక్షుడు మారియోడ్రాగీ మరింతగా ఉద్దీపనలు అందించేందుకు సంకేతాలిచ్చారు. చమురుధరలు శుక్రవారం స్థిరంగా కొన సాగాయి. సిప్లా, రిలయన్స్‌ ఇండస్ట్రీస్‌, యాక్సిస్‌బ్యాంకు హెచ్‌డిఎఫ్‌సి, ఆసియన్‌ పెయింట్స్‌, ఒఎన్‌జిసి వంటి సంస్థలు సెన్సెక్స్‌లో వెనకబడ్డాయి. 1-2శాతం నష్టపోయాయి. విప్రో 1శాతం పెరిగింది. సిప్లా కంపెనీ సెన్సెక్స్‌లో భారీగా నష్టపోయింది. ఫార్మా మేజర్‌ కంపెనీ ధరలు అధిక ఛార్జీల అభియోగాలకు సంబం ధించి కేంద్రప్రభుత్వంనుంచి 1768.51 కోట్ల నోటీసులు అందుకున్నట్లు వెలుగు లోనికి రావడమే ఇందుకుకీలకం. రిల యన్స్‌ ఇండస్ట్రీస్‌పరంగాచూస్తే రెండు శాతం నష్టపోయింది. కంపెనీ నికరలాభాలు 7704 కోట్లుగా ఉన్నాయి. ఆర్థిక రంగంలో కీలకంగా ఉన్న యాక్సిస్‌బ్యాంకు, ఎస్‌బిఐ, ఐసిఐసిఐబ్యాంకులు 1-2శాతం క్షీణించాయి. బ్యాంకింగ్‌రంగషేర్లు 30 లక్షల డెబిట్‌కార్డుల కుంభకోణంతో భారీగా దిగజా రాయి. ఇక తనఖా సంస్థ హెచ్‌డిఎఫ్‌సి 500 కోట్ల విలువైన రూపాయి బాండ్లను విదేశీ మార్కెట్ల నుంచి జారీచేయాలనినిర్ణయించింది. హెచ్‌సిఎల్‌ టెక్నాలజీస్‌ రెండుశాతం లాభపడింది. కంపెనీ స్థిరమైన కరెన్సీ విలువలు పాటించగలమన్న ధీమా వ్యక్తంచేసింది. ట్రైడెంట్‌ కంపెనీ 52 వారాల గరిష్టస్థాయికి చేరింది. 63.40వద్ద నిలిచింది. కంపెనీ 59శాతం వృద్ధిని సాధించింది. నికరలాభం 80.07 కోట్ల రూపాయలుగాఉంది. ఎన్‌బిసిసి నాలుగు శాతం క్షీణించి 4241రూపాయలుగా నడి చింది. బయోకాన్‌ తాజాగా రూ.1020 గరిష్టస్థాయికి చేరింది. కంపెనీ నికరలాభం 147కోట్లుగా ప్రకటించింది. క్యాప్లిన్‌ పాయింట్‌ లేబ్స్‌ 13శాతం ర్యాలీ తీసాయి. కంపెనీ స్టాక్‌ 1ః5శాతంగా మారిం ది. అసోసియేటెడ్‌ సిమెంట్స్‌ కంపెనీ మూడుశాతం క్షీణించింది. నికరలాభం 82కోట్లుగా చూపించింది. గతేడాదితో పోలిస్తే 29శాతం క్షీణించడమే ఇందుకు కారణం. మొత్తంమీదమార్కెట్లపై సిప్లా, రిలయన్స్‌ ప్రభావంఎక్కువ కనిపించింది.